140. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1051211/4101/0016 της 22 Απρ./16 Μαΐου 1996 (ΦΕΚ Β΄  343) Επέκταση χρήσης ειδικού εντύπου παραβόλου χαρτοσήμου και έκδοση τεσσάρων νέων κλάσεων. α. Επεκτείνουμε τη χρήση του ειδικού εντύπου παραβόλου «χαρτοσήμου» και για την είσπραξη των τελών χαρτοσήμου επί των χορηγούμενων αδειών παραμονής και εργασίας στους αλλοδαπούς. β. Εκδίδουμε τέσσερις νέες κλάσεις του ειδικού εντύπου παραβόλου «χαρτοσήμου», 1.500, 7.500, 10.000 και 15.000 δραχμών (πλέον υπέρ Ο.Γ.Α. 20%). Από τις διατάξεις της παρούσας προκαλείται δαπάνη σε βάρος του κρατικού προϋπολογισμού περίπου 2.000.000 δραχμών. Η πίστωση που απαιτείται για το σκοπό αυτό, είναι γραμμένη στον Κρατικό προϋπολογισμό στον Κ.Α.Ε. 0899 του Ε.Φ. 23-110 